King of Kool: A custom Husqvarna FE 501 from Deus Milano | Bike EXIF
Filed Under Custom Motorcycles TAGGED Deus Customs, Husqvarna motorcycles, Scrambler |
Sep 1, 2017 Wesley Reyneke
Custom Bikes Of The Week: 3 September, 2017 Ellsbury, Jeter, Yankees again beat Buehrle, Jays 10:12 PM
Yankees OF Ellsbury leaves with hamstring strain 9:32 PM Studente beseer tydens protesaksie op US-kampus | Maroela Media
Die universiteit het in ŉ verklaring gesê ŉ groep studente het Donderdag die JS Gericke-biblioteek op die kampus beset en in die biblioteek oornag. Vanoggend het die studente glo probeer om die ingang na die biblioteek te versper en ander studente te verhoed om in te kom. Die protesaksie hou glo verband met die studente se eise vir gratis onderwys.
Susan van der Merwe, direkteur van kommunikasie en openbare skakeling by US, het gesê aangesien die studente se optrede inbreuk gemaak het op die regte van ander studente wat die biblioteek wou gebruik, kon die universiteit nie die situasie toelaat om onbepaald voort te gaan nie.
“Daarom het die protesgroep geskrewe kennisgewings ontvang om die gebou te verlaat en hulle is tyd gegee om dit te doen. Studente kon op enige tydstip gedurende die besettingstydperk versoek om uit die gebou vergesel te word,” het sy gesê.
Toe veiligheidspersoneel Vrydagoggend probeer het om die roldeur na die biblioteek toe te maak, het studente hulle teëgesit en ŉ skermutseling het gevolg. “Enkele beserings is aangemeld en ŉ paar studente is vir die inaseming van pepersproei by kampusgesondheidsdienste behandel,” het Van der Merwe gesê.
“Die US-ambulans en ŉ verpleegsuster het studente bygestaan en ook mediese hulp verleen aan ŉ student in die gebou wat dringend sorg benodig het. Sy is per ambulans hospitaal toe geneem en word daar behandel.” Sy het nie uitgebrei oor die aard van die gehospitaliseerde student se beserings nie
Sy het bygevoeg ŉ gesprek met die studente is vir laat Vrydagmiddag geskeduleer om hul bekommernisse aan te hoor. “ŉ Ruimte vir interaksie met die studentedekaan is in Huis Russel Botman geskep. Die US is die afgelope paar dae in gesprek met studente en sal gesprekvoering met studente oor hulle griewe voortsit.”
Intussen het prof Wim de Villiers, rektor en visekanselier, sy spyt uitgespreek oor die gebeure op die kampus en gesê die universiteit probeer sy bes om die situasie op te los.
“Geen visekanselier wil konflik op sy of haar kampus hê nie en dit is jammer daar was vandag wrywing. Ons ondersteun gratis hoër onderwys vir behoeftige, akademies-verdienstelike studente deur middel van gedifferensieerde finansiële ondersteuning, soos beurse op ŉ glyskaal volgens jaarlikse huishoudelike inkomste. Ons is absoluut verbind tot die uitbreiding van toegang tot die Universiteit en terselfdertyd studentesukses,” het De Villiers gesê.
Elke sport het maar sy beserings…
Julle was gewaarsku. Maar wie luister, almal hou van kla
Party mense sukkel om van laerskool mentaliteit na hoërskool mentaliteit na universiteit, na grootmens oor te skakel.
Aaag siestog. Kry hulle soooo jammer!!
Hou net op met staak, dis al, en so maklik soos dit.
Staak die kinderagtige gedrag.